Putin: “Volgogradga Stalingrad nomi referendum orqali qaytarilishi mumkin”

Rossiya prezidenti Vladimir Putin Volgogradga Stalingrad nomi qaytarib berilishi mumkinligini istisno qilmadi. Rossiyadagi Ikkinchi jahon urushi faxriylaridan biri davlat rahbariga bunday iltimos bilan murojaat qildi, deya xabar berdi “ITAR-TASS”.

“Qonunlarimizga ko‘ra bu federatsiya va munisipalitet subyektining o‘ziga bog‘liq, — dedi prezident. — Bunday holatda aholi referendum o‘tkazib, qaror qilishi kerak. Aholi nima desa, shuni qilamiz”.
Putin Stalingrad nomini u o‘zgartirmaganini hazilona ta’kidlab, referendum o‘tkazish haqida o‘ylab ko‘rishlarini aytdi.